سلیمان شاہ

**سلیمان شاہ** (عثمانی ترک زبان میں: *سليمان شاہ* – *سلیمان شاہ بن قایا الپ*) (پیدائش:1178ء، وفات:1236ء) قتلمش کا بیٹا اور ارطغرل کا باپ تھا۔ سلطنت عثمانیہ کے پہلے حکمران عثمان خان غازی کا دادا تھا، جس کا تعلق اوغوز ترکوں سے تھا۔ سلیمان شاہ کا ایک اور بیٹا تھا جس کا نام سارو بت تھا جو بے ہوجا کا باپ تھا۔ اس کا مقبرہ قلعہ جعبر کے اندر یا اس کے قریب ہے صلح انقرہ (1921ء) کے آرٹیکل 9 کے تحت، جو ترکی اور فرانس کے درمیان میں طے پایا گیا تھا، میں لکھا ہے کہ یہ مقبرہ ترکی کے ہی پاس رہے گا۔

## پس منظر

تیرہویں صدی عیسوی کی ابتدا میں شاہان خوارزم کی قوت اپنے شباب پر تھی۔ وہ ایران، خراسان، شام اور عراق میں سلجوقیوں کے کئی مقبوضات پر قابض ہو چکے تھے ان کا منصوبہ ایشیا کی تمام اسلامی سلطنتوں کو فتح کرنا تھا لیکن عین وقت پر جبکہ اپنے منصوبے کی تکمیل کے لیے تیار تھے چنگیز خانی طوفان نے خوارزم شاہی سلطنت کو تہ و بالا کر کے ان کے تمام منصوبے خاک میں ملا دیے۔ اس سلطنت کی تباہی کے بعد ترک قبائل جنوب کی طرف بھاگے ان میں سے بعض ایران اور شام پہنچے اور وہاں اقتدار حاصل کیا جو ترکمانی کہلائے۔ بعض ایشیائے کوچک میں سلجوقیوں سے آملے۔ انہی ترک قبائل میں اپنا وطن چھوڑ کر مارے مارے پھرنے والے عثمانی ترکوں کے آباء و اجداد کا قبیلہ بھی تھا جو اوغوز قبیلے کا ہی ایک جزو تھا۔ اس قبیلہ کے سردار کا نام سلیمان شاہ تھا۔ ایک روایت کے مطایق یہ خراسان کے شہر ماہان میں آباد ہوا لیکن منگولوں کے حملے کے باعث یہاں سے نکل کر مغرب کی جانب ہجرت کی ۔

## اناطولیہ آمد

سلیمان شاہ تیرہویں صدی عیسوی میں ہجرت کرکے ایران آئے اور وہاں سے اپنے قبیلے کے ساتھ اناطولیہ کی جانب روانہ ہوئے جہاں اس وقت سلجوقی سلطنت قائم تھی۔ سلیمان شاہ منگولوں کے دشمن ملک میں پناہ لینے کے خواہش مند تھے کیونکہ ان کے خیال میں یہاں پناہ لینا ان کے قبیلے کے لیے انتہائی مناسب تھا۔ سلیمان شاہ مشرقی اناطولیہ کے شہر اخلاط پہنچے وہ خود اور ان کے قبیلے والے اپنے اعلیٰ اوصاف میں مشہور تھے۔ اخلاط کے حکمراں سے بھی تعلقات اچھے تھے لیکن جب یہاں منگولوں کی جانب سے خطرہ ہوا تویہ علاقہ بھی چھوڑ کر آگے بڑھ گئے۔ اخلاط میں قیام کے دوران میں سلیمان شاہ اور اس کے قبیلہ والوں نے بہت نام پیدا کیا لیکن خوارزم شاہ کا حامی اور مدد گار ہونے کی وجہ سے انھیں منگولوں سے خطرہ تھا۔ اس لیے اپنے قبیلہ والوں کے ساتھ 1221ء میں اخلاط چھوڑنا پڑا۔

## کارنامے

جس زمانہ میں سلیمان شاہ اور ان کے آدمی اناطولیہ کے شہر اخلاط میں مقیم تھے دوران میں انھوں نے چند نمایاں کام کیے ۔
# شمال کے مسیحی دہشت پسند گروہ اخلاط کے علاقے میں آکر لوٹ مار کرتے تھے سلیمان کے ساتھیوں نے ان کا قلع قمع کیا ۔
# اخلاط میں امن و امان قائم کر دیا۔
# شمال کی بازنطینی سلطنت سے بھی جس کا مرکز طربزون تھا، ٹکر لی اور انھیں پسپا کیا۔
# بعض مورخین کے خیال میں اس دوران میں انھوں نے سلجوقی سلطان کی مدد بھی کی ۔

## انتقال

اخلاط کے بعد سلیمان نے اپنے آدمیوں کے ساتھ شام کے مشہور شہر حلب کی جانب ہجرت کی ۔

تھوڑا عرصہ یہاں وہاں قیام کیا لیکن ابھی سفر ہجرت جاری تھا کہ سلیمان شاہ دریا میں ڈوب کر جاں بحق ہو گیا۔ کہا جاتا ہے کہ یہ دریائے فرات تھا۔ بعض کا بیان ہے کہ وہ دریا میں غسل کرتے ہوئے ڈوبا جبکہ چند مورخین کا کہنا ہے کہ وہ سفر کے دوران میں دریا عبور کرتے وقت ڈوب گیا۔ اس کی لاش وہیں دفن کی گئی۔ ان کا مزار ترک مزاری یعنی ترک کا مزار کہلاتا ہے۔ بے شمار ترک ان کے مزار کی زیارت کرتے ہیں ۔

جغرافیائی طور پر ترک مزاری 2015ء تک شام میں واقع تھا تب تک معاہدہ لوزان کے تحت ترکی کو ان کے مزار پر پرچم نصب کرنے اور اعزازی گارڈز تعینات کرنے کی اجازت تھی۔ شام میں خانہ جنگی اور دولت اسلامیہ کے جنگجوؤں کی وجہ سے اس مزار کو اب ترکی کے اندر منتقل کر دیا گيا ہے، کیوں کہ خطرہ تھا کہ اس پر دولت اسلامیہ حملہ کر دے گی، جس وجہ سے ترکی کو مجبوراً آنا پڑے گا کہ وہ فوجی کارروائی کرے۔ اس سے بچنے کے لیے یہ قدم اٹھایا گيا۔ یہ مزار اس سے پہلے 1970ء کی دہائی میں بھی ایک جگہ سے دوسری جگہ منتقل کیا گيا۔
### شجرہ نسب
مختلف ذرائع نے سلیمان شاہ کو عثمان غازی اور ان کے والد ارطغرل سے جوڑا:

Family tree in Şükrullah's *[[:tr:Behcetü't Tevârîh|Behcetü't Tevârîh]]*



Family tree according to Oruç Bey's Oruç Bey Tarıhı


Family tree in Hasan bin Mahmûd el-Bayâtî's *[[Câm-ı Cem-Âyîn]]*


Family tree in Âşıkpaşazâde's *[[:tr:Tevârîh-i Âl-i Osman (Âşıkpaşazâde)|History of Âşıkpaşazâde]]*

## مزید دیکھیے
* سلطنت عثمانیہ
* فہرست سلاطین عثمانی

## حوالہ جات

زمرہ:1227ء کی وفیات
زمرہ:1236ء کی وفیات
زمرہ:اغوز ترک
زمرہ:اموات بسبب غرق آب
زمرہ:تاریخ سلطنت عثمانیہ
زمرہ:تیرہویں صدی کی سلطنت عثمانیہ کی شخصیات
زمرہ:سلطنت عثمانیہ
زمرہ:شامی شخصیات بلحاظ ترک نسل
زمرہ:عثمانیہ خاندان
زمرہ:ارطغرل غازی
زمرہ:1167ء کی پیدائشیں
زمرہ:عثمانی شخصیات کے نامکمل مضامین
زمرہ:ترک نژاد کی عراقی شخصیات
زمرہ:1166ء کی پیدائشیں
زمرہ:1178ء کی پیدائشیں